機場快綫穿梭巴士

機場快綫免費穿梭巴士喺港鐵為特定機場快綫同高速鐵路乘客提供嘅免費服務，由港鐵公司委託泰豐遊覽車派車營運，全部用車都有機場快綫塗裝。而家已經停辦。

歷史
香港地鐵喺機場快綫通車後，就已經提供穿梭巴士服務，用嚟方便往返新機場嘅乘客，最初由機鐵站上車要出示下列文件或確認有效八達通，而去機鐵站就乜嘢人都可以搭。但係，運輸署幾次「放蛇」，發現以上違法行為，於是由2006年11月6號開始收緊，由機鐵站上車如果冇八達通機鐵車程都唔畀搭，而去機鐵站就「寧嚴莫鬆」，唔畀啲人藉住呢個服務去機鐵站買飛，只去新機場玩嘅人都唔可以搭。

2020年4月10號，因為武漢肺炎疫情，機場快綫穿梭巴士暫停營運。2020年6月30號，機場快綫穿梭巴士因為武漢肺炎疫情同埋客量持續偏低而正式停辦。

路線
機場快綫免費穿梭巴士線總共開過9條，其中4條往返香港站，5條往返九龍站。

往返香港站

往返九龍站

攷

港鐵公司 - 機場快綫列車服務 - 免費服務 - 免費機場快綫穿梭巴士服務

機場快綫
香港巴士